Mänttä
Mänttä on vanha teollisuuspaikkakunta. Kaupunki on ollut vahvasti kytköksissä Serlachiuksen sukuun, jonka perintö lyö edelleen leimansa kaupunkiin. Nyt Serlachiuksen tehtaat kuuluvat Metsäliitto-yhtymään kuuluvaan Metsä Tissue Oyj -yritykseen. Serlachiuksen nimi näkyy edelleen museoissa, joita Gösta Serlachiuksen säätiöllä on kaupungissa kaksi. Serlachius-museo Gustaf esittelee teollisuushistoriaa, taidemuseo Göstassa on oman kokoelman lisäksi vaihtuvia näyttelyitä.
Ollakka
Ollakka on Kempeleen keskustaajaman läheisyydessä, seututien 816 länsipuolella sijaitseva asuin- ja teollisuusalue. Alueen rakennukset koostuvat omakoti-, rivi- ja kerrostaloista. Alueella toimii muutamia yrityksiä. Vuosina 1898–1952 alueella toimi Kempeleen tiilitehdas.